Здравейте,имам следният казус  

Баща ми почина и къщата с дворно място остана на майка ми и сестрите ми и разбира се и на мен  

Ние т.е. аз и майка ми искаме да продадем къщата и тя да живее с мен след това т.е.след продажбата,тъй като сестрите ми не се интересуват от нея,и дори не знам дали ще са съгласни за продажба.  

Предполагам те също имат неследствен дял,като къщата не е делена или завещана на никого от баща ми и майка ми,като майка ми е живият родител.  

Бих искала да Ви помоля за съвет как да процедираме относно продажбата на наследствената къща.  

Има ли някакъв начин аз и майка ми да продадем и пак предполагам да им изплатим техният дял.Или как би трябвало да процедираме ,с или без тяхно съгласие.Т.е има ли алтернативи за продажба.  

Майка ми иска да прехвърли на мен наейният дял/наследствен.  

Моля за съвет как би било по добре ,за да осъшествим продажбата.




как да продадем общ наследствен имот
====================================

 

Благодаря за отговорите




Здравейте, Галя Влайкова, 


както обяснявате – Вие, сестрите Ви и майка Ви сте съсобственици на къща, което означава, че всички следва да имате съгласие и да предприемете действия по продажбата й. Възможно е сестрите и майка Ви да Ви упълномощят с изрично нотариално заверено пълномощно /заверка на подписи и съдържание/ да извършите продажба на целия имот, включително на техните идеални части от къщата от тяхно име и за тяхна сметка. Препоръчително е пълномощното да бъде съставено от нотариус или адвокат.


Поздрави,  

адв. Николина Митова  

0898 303092




Здравейте, Галя!


Имотът се съпритежава от Вас и останалите наследници в идеални части, равни на Вашите наследствени дялове.


Когато продавате идеална част от съсобствен имот следва първо да отправите предложение до останалите съсобственици, като на всички трябва да предложите да изкупят Вашия дял при същите условия, при които предлагате дела си на външното за съсобствеността лице. 


Ако никой от собствениците не приеме предложението, може да докажете това с писмена декларация пред нотариус и преминавате към продажба на Вашата идеална част, ако намерите купувач за нея.


Ако не намерите купувач за Вашата идеална част, може да изкупите частите на останалите наследници и след това да продадете целия недвижим имот.


Повече информация може да намерите на следния линк: <https://pravatami.bg/5900>.


Съветвам Ви, ако решите да предприемете действия, да се обърнете към адвокат – специалист в областта. Такъв може да намерите на следния линк: <https://www.kantorata.net/>.


Поздрави,  

Надежда


